एक प्रसन्न व्यक्ति ही सर्वत्र खुशहाली और सौहार्द का वातावरण पैदा कर सकता है। मनुष्य यदि दुःखी होता है तो वह अपने ईष्ट से प्रार्थना करता है, दुःख निवारण के लिए, परन्तु ऐसे वातावरण में वह प्रभु को प्रसन्न करने की नहीं सोच पाता क्योंकि दुःख उसके मनोभावों पर हावी होता है। प्रसन्नचित्त व्यक्ति अपने भगवान को खुश करने के लिए उनके अनुकूल आचरण करता है क्योंकि उस समय उसे भगवान से कुछ याचना नहीं करनी होती। ऐसा व्यक्ति निःस्वार्थ भाव से प्रभु का भजन करता है और सद्मार्ग पर चलता है।